Худякова Антонина Фёдоровна

**Худякова Антонина Фёдоровна** (20 июнь 1917 йыл — 17 декабрь 1998 йыл) — Бөйөк Ватан һуғышы яугиры. 46-сы гвардия төнгө бомбардировка авиация полкы 325-се төнгө бомбардировка авиация дивизияһының эскадрилья командиры урынбаҫары, гвардия өлкән лейтенанты. Советтар Союзы Геройы.

## Биографияһы
Антонина Фёдоровна Худякова 1917 йылдың 20 июнендә Новая Слобода ауылында (хәҙер Брянск өлкәһе Карачевский районы) күп балалы крәҫтиән ғаиләһендә тыуған. Урыҫ.

1933 йылда Бежицкий индустриаль техникумына уҡырға инә, 1936 йылда иретеп йәбештере-се һөнәрен алып, уны тамамлай. Днепродзержинский вагон төҙөү заводында мастер булып эшләй. Фабрика-завод училищеһының киске мәктәбендә уҡыта 1939 йылда Днепродзержинский аэроклубын, ә 1940 йылда — Осоавиахим Херсон авиация мәктәбен тамамлай. Мәктәптә Орел аэроклубында осоусы- инструктор булып эшләй.

Ҡыҙыл Армияла — 1941 йылдың октябренән. 1942 йылда команда составын камиллаштырыу курстарын тамамлай. Бөйөк Ватан һуғышы ваҡытында 46-сы гвардия төнгө авиаполкының (325-се төнгө бомбардировка авиация дивизияһы, 4-се һауа армияһы, 2-се Белорус фронты) эскадрилья командиры урынбаҫары А. Ф. Худякова дошман ғәскәрҙәрен бомбаға тотоу буйынса 926 хәрби осош яһай, 130 тонна бомба ташлай, 3 складты, 12 машинаны, 2 кисеүҙе, 1 тимер юл составын, 4 батареяны юҡ итә
Һуғыш тамамлағандан һуң профессор Жуковский исемендәге хәрби-һауа академияһы тамамлай, авиацияның подполковнигы- инженеры, техник фәндәре кандидаты, доцент. 1952 йылдан КПСС ағзаһы.

1946 йылдан алып 1957 йылға тиклем Иваново өлкәһенең Тейково ҡалаһында йәшәй, унда Осоавиахим район комитеты рәйесе булып эшләй, артабан иренең хеҙмәт урынына Амурҙағы Николаевск ҡалаһына күсеп килә (1956), ә 1961 йылда Украинаның Кировоград Александрия ҡалаһында йәшәй. 1980 йылдан 1991 йылға тиклем ҡала халыҡ крайҙы өйрәнеү музейы директоры булып эшләй

1998 йылдың 17 декабрендә вафат була.

## Ғаиләһе
889-сы төнгө бомбардировка полкының осоусыһы Игорь Иванович Семиреченскийға кейәүгә сыға. Никахтан ҡыҙы Татьяна һәм улы Игорь тыуа. Ике ейәнсәргә өләсәй — Катя (Францияла йәшәй) һәм Тони (Ҡырымда йәшәй)

## Маҡтаулы исемдәре һәм башҡа бүләктәре
* СССР Юғары Советы Президиумының 1946 йылдың 15 майындағы Указы менән командованиеның хәрби заданиеларын өлгөлө үтәгәне һәм немец-фашист илбаҫарҙары менән һуғышта күрһәткән ҡаһарманлығы һәм батырлығы өсөн гвардия өлкән лейтенанты Худякова Антонина Фёдоровнаға Ленин ордены һәм «Алтын йондоҙ» миҙалы (№ 6150) таршырылып, «Советтар Союзы Геройы» исеме бирелә.
* Ике Ҡыҙыл Байраҡ ордены, өс 1-се дәрәжә Ватан һуғышы ордены шулай уҡ миҙалдар менән бүләкләнә
* Александрия һәм Карачев ҡалаларының почётлы гражданы.

## Хәтер

* Александрия ҡалаһында А. Ф. Худякова йәшәгән йортҡа мемориаль таҡтаташ ҡуйылған.
* Карачев ҡалаһында Геройҙар аллеяһы асыла, унда скульптор А.Ромашевский эшләгән Худякованың үҙе тере сағында бронза бюсы ҡуйыла.
* Тейково ҡалаһында 2018 йылдың 17 декабрендә 1946 йылдан алып 1957 йылға тиклем А. Ф. Худякова йәшәгән йортҡа мемориаль таҡтаташ ҡуйылған.
* Журналист һәм яҙыусы Тамара Аноко Советтар Союзы Геройы А. Ф. Худяковаға арналған «Ориентир на настоящего героя» повесын яҙа

## Әҙәбиәт
* 
* 
* *Ракобольская И. В., Кравцова Н. Ф.* «Нас называли ночными ведьмами». — М.: Изд-во МГУ, 2005. — 336 с.

## Иҫкәрмәләр

## Һылтанмалар
* 
* Антонин Федоровна худяков — төнгө һөжүм оҫтаһы.
* Ҡанатлы гвардия — һүрәттәр галереяһы.
* Антонин Худяков Федоровна.
* Антонин худяков Федоровна.
* Төнгө ведь — Худяков Тоня.
* Антонин Худяков.
* Худякова Антонина Фёдоровна (урыҫ.). Брянск крайы. 2017 мөрәжәғәте дата 7 июле.